Երևանի գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքների նկատմամբ արդեն իսկ ճանաչվել էր բացառիկ` գերակա հանրային շահ: Տարածքների ձեռքբերող էր ճանաչվել «Ի ԷՄ ՍԻ» փակ բաժնետիրական ընկերությունը: Օտարման գործընթացի վերջնաժամկետ է սահմանվել 2017թ. մարտի 1-ը: «Ի ԷՄ ՍԻ» փակ բաժնետիրական ընկերությունը իր 22.03.2017թ. դիմումով հայտնել է, որ տարածքում առկա մեծածավալ ինքնակամ շինությունների, ինչպես նաև գույքային միավորների նկատմամբ հավակնություններ ունեցող անձանց շրջանակի և իրավական կարգավիճակի առավել մեծ անորոշության պատճառով ընկերությունը չի կարողացել տարածքում առկա գույքային միավորների սեփականատերերի և գույքային իրավունքներ ունեցողների մի մասի հետ կնքել օտարման պայմանագրեր: